Čaršijska džamija u Nevesinju
<s>Čaršijska džamija u Nevesinju (Sinan Kadi efendijina ili Čučkove džamija) je smještena u centru grada, u Višnjevoj mahali.</s><s>Komisije za očuvanje nacionalnih spomenika, na sjednici održanoj od 30. augusta do 5. septembra 2005. godine donijela je odluku da se Čaršijska džamija proglasi za Nacionalni spomenik Bosne i Hercegovine.</s><s>Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović, Dubravko Lovrenović, Ljiljana Ševo (predsjedavajuća) i Tina Wik.</s><s>Nacionalni spomenik čine džamija sa grobljem i zidom.</s>

<s>Historija 
Jedna od džamija koje Evlija Čelebija spominje jeste i Čaršijska džamija, smještena u Višnjevoj (bivšoj Sinan-begovoj) mahali, u centru Nevesinja.</s><s>Podigao ju je Sinan efendija, rodom Nevesinjac i po zanimanju kadija.</s><s>Uz džamiju je, sagradio i mekteb.</s><s>Nije poznato kada je džamija sagrađena jer nije sačuvan bilo kakav dokument koji o tome govori.</s><s>Pretpostavlja se da je džamija sagrađena u prvoj polovini 16. vijeka.</s><s>Bila je pokrivena olovom.</s><s>Prvobitno je imala kamenu munaru, visoku oko dvanaest metara.</s>

<s>Džamija je zapaljena 29. augusta 1875. godine, za vrijeme Hercegovačkog ustanka 1875-1878. god, kada su ustanici upali u Nevesinje.</s><s>Tom prilikom je ubijeno nekoliko vjernika koji su pokopani u malom groblju pored džamije.</s><s>Obnovljena je oko 1880. godine sredstvima hadži Derviš Čučka i od tada se zove Čučkova džamija.</s><s>Prilikom ove obnove nije sagrađena munara uz džamiju.</s><s>Džamija je zatvorena oko 1930. godine.</s><s>Nakon II svjetskog rata korištena je kao magacin.</s><s>U posljednjem ratu nije rušena ali je značajno oštećena.</s>

<s>Objekat Čučkove džamije je obnovljen zahvaljujući angažmanu Medžlisa Islamske zajednice Mostar, Muftijstva mostarskog te sredstvima prikupljenim od vjernika i humanitarnih organizacija 2009.godine.</s>

<s>Opis 
Prema konceptu prostorne organizacije Čaršijska džamija u Nevesinju pripada jednoprostornim džamijama sa otvorenim trijemom.</s><s>Natkrivena je četverovodnim krovom.</s>

<s>Dimenzije objekta, mjerene izvana, iznose oko 13,0 x 10,0 m (dimenzije mjerene sa trijemom).</s><s>Džamija ima kamene zidove, iznutra krečene</s>

<s>Literatura 
 Hivzija Hasandedić - Muslimanska baština u istočnoj Hercegovini, El Kalem, Sarajevo, 1990.</s><s>Evlija Čelebija - Putopis, Izdavačko preduzeće Sarajevo Publishing, Sarajevo, 1996.</s>

<s>Reference</s>

<s>Džamije u Nevesinju
Nacionalni spomenici u Nevesinju</s>

